Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Taliansko, Rím	
Organizátor:	Európska agentúra pre špeciálne a inkluzívne vzdelávanie 	
Termín:	11. – 13. 11. 2015	
Účel:	Polročné stretnutie členov zboru reprezentantov a národných koordinátorov členských krajín Európskej agentúry pre špeciálne a inkluzívne vzdelávanie	
Rokovací jazyk:	Anglický jazyk	
	
Rámcový program
11. 11.  2015 – cesta Bratislava – Rím; informatívne neformálne stretnutie vedenia Európskej agentúry pre špeciálne a inkluzívne vzdelávanie s delegátmi
12. 11. 2015 – polročné stretnutie členov zboru reprezentantov a národných koordinátorov členských krajín Európskej agentúry pre špeciálne a inkluzívne vzdelávanie
13. 11. 2015 – stretnutie vedenia Európskej agentúry pre špeciálne a inkluzívne vzdelávanie s vybranými delegátmi; cesta Rím – Bratislava 

Stručný priebeh	
Polročného pracovného stretnutia organizovaného Európskou agentúrou pre špeciálne a inkluzívne vzdelávanie (ďalej i ako „Európska agentúra“) sa zúčastnilo vedenie a zástupcovia Európskej agentúry, členovia zboru reprezentantov a národní koordinátori z 27 členských krajín Európskej agentúry. Slovenská republika bola zastúpená členkou zboru reprezentantov PaedDr. Máriou Tekelovou - Ministerstvo školstva, vedy, výskumu a športu Slovenskej republiky a národnou koordinátorkou PhDr. Denisou Ďuranovou - Štátny pedagogický ústav. Hlavným cieľom stretnutia bolo tematické zasadnutie na tému Inklúzia vo vysokoškolskom vzdelávaní, zhodnotenie činnosti Európskej agentúry a príprava programu na rok 2016.   

Program stretnutia:
1.	Tematické zasadnutie Inklúzia vo vysokoškolskom vzdelávaní, ktoré sa venovalo výsledkom výskumov v oblasti vysokoškolského vzdelávania študentov so zdravotným postihnutím/znevýhodnením v rámci krajín Európskej únie, ako aj trendom so zameraním na inklúziu vo vysokoškolskom vzdelávaní.
2.	Spoločné rokovanie členov zboru reprezentantov a národných koordinátorov, ktoré sa zameralo na činnosť  a súčasne prebiehajúce projekty Európskej agentúry, informácie o stretnutí a vypočutí mladých delegátov v Európskom parlamente v Luxemburgu, prípravu programu na rok 2016.
3.	Zasadnutie národných koordinátorov, na ktorom sa diskutovalo k zabezpečeniu a priebehu stretnutia a vypočutia mladých delegátov v Luxemburgu v rámci národného kontextu, zabezpečeniu budúceho stretnutia a vypočutia. Na zasadnutí boli zároveň prezentované informácie k tvorbe národného kurikula pre nórsky posunkový jazyk. 
	
Odporúčania a závery	
Odporúčame pokračovať v spolupráci s Európskou agentúrou pre špeciálne a inkluzívne vzdelávanie a aktívne sa spolupodieľať na jej činnosti a projektoch. Po ukončení projektov odporúčame sa zamerať na disemináciu príslušných informácií v oblasti špeciálneho a inkluzívneho vzdelávania pre relevantné subjekty. 
	
Očakávaný prínos	
Zastúpením v Európskej agentúre pre špeciálne a inkluzívne vzdelávanie má Slovenská republika možnosť aktívne sa spolupodieľať na tvorbe a implementácii projektov v oblasti špeciálneho a inkluzívneho vzdelávania na medzinárodnej úrovni, spolupodieľať sa na činnosti organizácie európskeho charakteru a diseminovať relevantné výstupy na národnej úrovni. 
	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 23. 11. 2015	
Správu schválil: Mgr. Petra Fridrichová, PhD., riaditeľka ŠPÚ